# โรงเรียนบัวงามวิทยา
โรงเรียนบัวงามวิทยา  เป็นโรงเรียนสหศึกษาระดับมัธยมศึกษาในอำเภอเดชอุดม จังหวัดอุบลราชธานี สังกัดองค์การบริหารส่วนจังหวัดอุบลราชธานี ก่อตั้งเมื่อวันที่ 21 มีนาคม พ.ศ. 2528 จัดตั้งตามประกาศกระทรวงศึกษาธิการ ซึ่งหลัง พ.ศ. 2546 อยู่ภายใต้สังกัดสำนักงานคณะกรรมการการศึกษาขั้นพื้นฐาน เขตพื้นที่การศึกษาอุบลราชธานี เขต 5 ต่อมาสังกัดสำนักงานเขตพื้นที่การศึกษามัธยมศึกษาเขต 29 ใน พ.ศ. 2553 และต่อมาได้ถูกถ่ายโอนเข้าสังกัดองค์การบริหารส่วนจังหวัดอุบลราชธานีเมื่อ พ.ศ. 2554 

ปัจจุบันโรงเรียนบัวงามวิทยามีนักเรียนรวมทั้งสิ้น 835 คน แบ่งเป็นนักเรียนระดับมัธยมศึกษาตอนต้นจำนวน 400 คน และมัธยมศึกษาตอนปลาย 435 คน

ประวัติ
โรงเรียนบัวงามวิทยาก่อตั้งขึ้นตามประกาศกระทรวงศึกษาธิการ เมื่อวันที่ 21 มีนาคม พ.ศ. 2528 เนื่องมาจากในขณะนั้นในพื้นที่ตำบลบัวงามและตำบลโดยรอบยังไม่มีโรงเรียนที่เปิดทำการเรียนการสอนในระดับมัธยมศึกษา โดยโรงเรียนระดับมัธยมศึกษาที่เปิดสอนอยู่ใกล้ที่สุด ณ ขณะนั้นมีเพียง 2 แห่ง คือ โรงเรียนเดชอุดม (ก่อตั้ง พ.ศ. 2509) และโรงเรียนบุณฑริกวิทยาคาร (ก่อตั้ง พ.ศ. 2514) ซึ่งอยู่ห่างออกไปมากกว่า 20 กิโลเมตร แต่ด้วยการเดินทางที่ยากลำบากในสมัยนั้น ทำให้วัยรุ่นในพื้นที่ไม่มีโอกาสได้เข้ารับการศึกษาต่อหลังจากจบการศึกษาระดับประถมศึกษา คณะกรรมการสภาตำบลบัวงามจึงนำปัญหาดังกล่าวเข้าปรึกษากับนายเสรีศรี  สำอางค์ ซึ่งดำรงตำแหน่งศึกษาธิการอำเภอเดชอุดมในขณะนั้น จนนำไปสู่การจัดตั้งโรงเรียนบัวงามวิทยาขึ้นมาในที่สุด โดยพื้นที่ที่ใช้ในการก่อสร้างโรงเรียนนั้นได้รับการบริจาคจากชาวบ้านชุมชนบ้านหนองสนมจำนวนทั้งสิ้น 36 ไร่ โดยชุมชนดังกล่าวนั้นตั้งอยู่ทางตอนเหนือของตำบลบัวงาม

หลัง พ.ศ. 2546 โรงเรียนบัวงามวิทยาอยู่ภายใต้สังกัดสำนักงานคณะกรรมการการศึกษาขั้นพื้นฐาน เขตพื้นที่การศึกษาอุบลราชธานี เขต 5 ต่อมาใน พ.ศ. 2554 ได้ถูกถ่ายโอนเข้าสังกัดองค์การบริหารส่วนจังหวัดอุบลราชธานี

สัญลักษณ์ประจำโรงเรียน

การจัดการเรียนการสอน

โรงเรียนบัวงามวิทยาเปิดสอนในระดับชั้นมัธยมศึกษาปีที่ 1–6
 ชั้นมัธยมศึกษาตอนต้น ม.1–3 
แผนการเรียนปกติ
 ชั้นมัธยมศึกษาตอนปลาย ม.4–6 
การแบ่งประเภทการเรียนการสอนของระดับชั้นมัธยมศึกษาตอนปลายในแต่ละปีการศึกษานั้นจะขึ้นอยู่กับความพร้อมของโรงเรียนฯ ในการจัดการเรียนการสอนในแผนนั้น ซึ่งในบางปีการศึกษาอาจไม่มีเปิดรับสมัครนักเรียนในแผนที่โรงเรียนขาดความพร้อม ทั้งนี้สามารถแบ่งแผนการเรียนการสอนในระดับชั้นมัธยมศึกษาตอนปลายของโรงเรียนบัวงามวิทยา ได้ดังนี้
แผนการเรียนวิทยาศาสตร์-คณิตศาสตร์
แผนการเรียนศิลปะ–พละศึกษา
แผนการเรียนศิลปะ-ภาษาต่างประเทศ
แผนการเรียนศิลปะ–คอมพิวเตอร์
แผนการเรียนคอมพิวเตอร์ธุรกิจ หลักสูตรทวิศึกษา
แผนการเรียนเกษตรกรรม หลักสูตรทวิศึกษา

กิจกรรมเสริมหลักสูตร

เครือข่ายความร่วมมือ

ทำเนียบผู้บริหารสถานศึกษา
 ครูใหญ่โรงเรียนบัวงามวิทยา ลำดับ รายนามครูใหญ่ วาระการดำรงตำแหน่ง อ้างอิง valign = "top" colspan="4"  ผู้อำนวยการโรงเรียนบัวงามวิทยา ลำดับ รายนามผู้อำนวยการ วาระการดำรงตำแหน่ง อ้างอิง valign = "top" colspan="4"  1. ทวีศักดิ์ ยิ่งอำนวยชัย ไม่มีข้อมูล 2. สมภาร ทองมั่น ไม่ทราบแน่ชัด – พ.ศ. 2542 3. เกษมสุข เพชรดี valign = "top"   4. เสถียร บุราชรินทร์ พ.ศ. 2554 – พ.ศ. 2560 5. กุสุมา ดาวประสงค์ พ.ศ. 2560 – ปัจจุบัน  

เกียรติประวัติของโรงเรียน
 เหรียญทองประเภทกีฬาฟุตซอลชาย รุ่นอายุไม่เกิน 18 ปี ในกีฬานักเรียนองค์กรปกครองส่วนท้องถิ่นแห่งประเทศไทย ครั้งที่ 27 ประจำปี 2553
 เหรียญทองประเภทกรีฑาเปตอง ทีมชาย 3 คน รุ่นอายุไม่เกิน 16 ปี  ในกีฬานักเรียนองค์กรปกครองส่วนท้องถิ่นแห่งประเทศไทย ครั้งที่ 27 ประจำปี 2553
 ชนะเลิศการแข่งขันฟุตบอลช้าง-เอฟเวอร์ตัน จูเนียร์ คัพ 2016 รอบคัดเลือกภาคตะวันออกเฉียงเหนือ